label_title: Dragoon hadművelet
label_desc: A "Dragoon" hadművelet a szövetséges haderők dél-franciaországi partraszállása a második világháborúban, amely 1944. augusztus 15-én vette kezdetét. A hadművelet célja inkább harcászati és hadműveleti, semmint hadászati jelentőségű volt. A franciaországi német erőket kellett megosztania abból a célból, hogy a normandiai hídfőállásokból való sikeres kitöréseket biztosítsa, német utánpótlásokat ne vezényeljenek át Dél-Franciaországból észak felé. A támadást az "1. légi szállítású csapásmérő erő (1st Airborne Task Force)" kezdte meg légideszant műveleteivel, melyet az "amerikai hetedik hadsereg (US 7th Army)" partra szállása követett, a következő napon pedig a "1. francia hadsereg (1re armée française)" szállt partra. A hadművelet sikerei miatt a "német G hadseregcsoport (Heeresgruppe G)" felhagyni kényszerült dél-franciaországi területeit és folyamatos visszavonulásokban haladt át a Vogézeken. A visszahagyott német csapatok, egyre távolabb kerülve a frontvonaltól, később megadták magukat. Annak ellenére, hogy a sikeresen végrehajtott kombinált hadművelet milyen összetett volt, nem igazán közismert, a nyár eleji Overlord hadművelet később elleplezte a jelentőségét.